CELEX: 62012TN0088
Language: el
Date: 2012-02-20 00:00:00
Title: Υπόθεση T-88/12: Προσφυγή-αγωγή της 20ής Φεβρουαρίου 2012 — Charron Inox και Almet κατά Συμβουλίου

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/32
            
         Προσφυγή-αγωγή της 20ής Φεβρουαρίου 2012 — Charron Inox και Almet κατά Συμβουλίου
   (Υπόθεση T-88/12)
   2012/C 109/65
   Γλώσσα διαδικασίας: η γαλλική
   
      Διάδικοι
   
   
      Προσφεύγουσες-ενάγουσες: Charron Inox (Μασσαλία. Γαλλία) και Almet (Satolas-et-Bonce, Γαλλία) (εκπρόσωπος: P.-O. Koubi-Flotte, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα των προσφευγουσών-εναγουσών
   
   Οι προσφεύγουσες-ενάγουσες ζητούν από το Γενικό Δικαστήριο:
   
               —
            
            
               κυρίως, να ακυρώσει τον κανονισμό (ΕΕ) 1331/2011 του Συμβουλίου, της 14ης Δεκεμβρίου 2011, στο μέτρο που στηρίζεται σε ανεπαρκείς οικονομικές διαπιστώσεις·
            
         
               —
            
            
               επικουρικώς, να ακυρώσει το άρθρο 2 του κανονισμού (ΕΕ) 1331/2011 του Συμβουλίου, της 14ης Δεκεμβρίου 2011, όσον αφορά την οριστική είσπραξη του προσωρινού δασμού αντιντάμπινγκ, στο μέτρο που η είσπραξη αυτή παραβιάζει την αρχή της δικαιολογημένης εμπιστοσύνης·
            
         
               —
            
            
               όλως επικουρικότερον, η εξωσυμβατική ευθύνη της Ένωσης η οποία δικαιολογεί την άμεση είσπραξη δασμού η οποία εν προκειμένω θα έπρεπε να είχε ανακοινωθεί στους ενδιαφερόμενους επιχειρηματίες εντός εύλογης προθεσμίας που τους εξασφαλίζει επαρκή βαθμό ασφάλειας δικαίου για την εκπλήρωση των οικονομικών τους επιλογών·
            
         
               —
            
            
               εν πάση περιπτώσει, να διατάξει την επιστροφή ποσών και/ή την αποκατάσταση της ζημίας των προσφευγουσών-εναγουσών ως εξής:
               
                           —
                        
                        
                           ζημία της εταιρίας CHARRON INOX λόγω της καταβολής των επίμαχων δασμών αντιντάμπινγκ: 89 402,15 ευρώ·
                        
                     
                           —
                        
                        
                           ζημία της εταιρίας ALMET — LE METAL CENTRE λόγω της καταβολής των επίμαχων δασμών αντιντάμπινγκ: 375 493 ευρώ·
                        
                     
                           —
                        
                        
                           από κοινού ζημία των εταιριών CHARRON INOX και ALMET — LE METAL CENTRE λόγω της καταβολής των επίμαχων δασμών αντιντάμπινγκ: 58 594 ευρώ· οι εταιρίες CHARRON INOX και ALMET — LE METAL CENTRE θα κατανείμουν μεταξύ τους το εν λόγω ποσό·
                        
                     
                           —
                        
                        
                           ζημία της εταιρίας CHARRON INOX λόγω της ανάγκης επιβολής επαχθέστερων όρων στις συναλλαγές με Ινδούς προμηθευτές: 57 883,18 ευρώ·
                        
                     
                           —
                        
                        
                           ζημία της εταιρίας ALMET — LE METAL CENTRE λόγω της ανάγκης επιβολής επαχθέστερων όρων στις συναλλαγές με Ινδούς προμηθευτές: 66 578,14ευρώ.
                        
                     
         
      Ισχυρισμοί και κύρια επιχειρήματα
   
   Οι ισχυρισμοί και τα κύρια επιχειρήματα που προβάλλουν οι προσφεύγουσες-ενάγουσες προς στήριξη της προσφυγής-αγωγής τους κατά του κανονισμού για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων σωλήνων κάθε είδους χωρίς συγκόλληση από ανοξείδωτο χάλυβα, καταγωγής Λαϊκής Δημοκρατίας της Κίνας (1) είναι κατ' ουσίαν όμοιοι ή παρεμφερείς με τους προβληθέντες στο πλαίσιο της υποθέσεως T-445/11, Charron Inox και Almet κατά Επιτροπής (2), όσον αφορά τον κανονισμό για την επιβολή προσωρινού δασμού αντιντάμπινγκ επί των εν λόγω εισαγωγών (3).
   
      (1)  Εκτελεστικός κανονισμός (ΕΕ) 1331/2011 του Συμβουλίου, της 14ης Δεκεμβρίου 2011, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων σωλήνων κάθε είδους χωρίς συγκόλληση από ανοξείδωτο χάλυβα, καταγωγής Λαϊκής Δημοκρατίας της Κίνας (ΕΕ L 336, σ. 6).
   
      (2)  ΕΕ 2011, C 290, σ. 18.
   
      (3)  Κανονισμός (ΕΕ) 627/2011 της Επιτροπής, της 27ης Ιουνίου 2011, περί επιβολής προσωρινού δασμού αντιντάμπινγκ στις εισαγωγές oρισμένων σωλήνων κάθε είδους χωρίς συγκόλληση σωλήνων κάθε είδους χωρίς συγκόλληση από ανοξείδωτο χάλυβα καταγωγής Λαϊκής Δημοκρατίας της Κίνας (ΕΕ L 169, σ. 1).